Vojenjeni delegati, poštovani gosti, predstavnici sredstava javnog informisanja, pozdravljam vas i otvaram 63. sjednicu Doma naroda Parlamentarne skupštine BiH. Na današnjoj sjejdnici prisutno je 14 delegata. Od toga 4 iz reda bošnjačkog naroda, 5 iz reda hrvatskog naroda i 5 iz reda srpskog naroda. Delegat Halid Genjac je opravdao svoj izostanak i najavio svoj dolazak u toku sjednice. Za 63 sjednicu predlažem slijedeći izmijenjeni i dopunjeni dnevni red: 1. Odgovori na delegatska pitanja i delegatska pitanja, 2. Usvajanje Zapisnika sa 62. sjednice Doma naroda, 3. Zahtjev Savjeta minsitara za razmatranje Prijedloga zakona o izmjenama i dopunama Zakona o Savjetu ministara po hitnom postupku u skladu sa članom 100. Poslovnika Doma naroda, zakon od 15.09.2006. 4. Zahtjev Predstavničkog doma za razmatranje Prijedloga zakona o izmjenama i dopunama Zakona o carinskoj tarifi BiH, po hitnom postupku u skladu sa članom 100. Poslovnika Doma naroda, 5. Zahtjev Predstavničkog doma za razmatranje Prijedloga zakona o izmjenama i dopunama Zakona o carinskoj tarifi BiH, po hitnom postupku u skladu sa članom 100. Poslovnika Doma naroda, 6. Zahtjev Predstavničkog doma za razmatranje Predloga zakona o izmjenama Zakona o izmirenju obaveza po osnovu računa stare devizne štednje po hitnom postupku, u skladu sa članom 99. Poslovnika Doma naroda, 7. Zahtjev Savjeta ministara BiH za razmatranje Predloga zakona o dopuni Zakona o nadzoru nad tržištem u BiH po hitnom postupku u skladu sa članom 99. Poslovnika Doma naroda, 8. Prijedlog zakona o izmjenama i dopunama Zakona o Savjetu ministara BiH, prvo čitanje, 9. Prijedlog zakona o izmjenama i dopunama Zakona o carinskoj tarifi BiH, prvo čitanje predlagač Savjet ministara, 10. Prijedlog zakona o elektronskom potpisu, prvo čitanje, 11. Specijalni izvještaj Ombdusmena za ljudska prava BiH u vezi sa žalbama koja se odnose na dužinu sudskih postupaka, 12. Izvještaj o radu Zajedničke komisije za odbrambenu i bezbijednosnu politiku i nadzor nad radom odbrambenih i bezbijednosnih struktura na nivou BiH za mandatni period 2002.-2006, 2 13. Davanje saglasnosti za ratifikaciju Projektnog ugovora-Projekt upravljanja vazdušnim saobraćajem između Ministarstva komunikacija i transporta BiH, Direkcija za civilno vazduhoplovstvo BiH i Evropske banke za obnovu i razvoj, 14. Davanje saglasnosti za ratifikaciju Ugovora između BiH i Evropske banke za obnovu i razvoj, Projekt upravljanja vazdušnim saobraćajem, 15. Davanje saglasnosti za ratifikaciju Ugovora između Savjeta ministara BiH, Vlade Republike Italije o prihvatu lica čiji je boravak nezakonit, Otvaram raspravu o predlogu dnevnog reda. Dajem riječ gospodinu Spajiću, izvolite.
Gospodine predsjedavajući, poštovane dame i gospodo i ostali nazočni u ovoj sali, ja sve nazočne pozdravljam. Hrvatski klub zastupnika ima primjedbu na dnevni red, odnosno bolje reči točku 6. koja je formulirana e ovako kao što jest, znači Zahtjev Zastupničkog doma za razmatranje Prijedloga zakona o izmjenama i dopunama Zakona obaveza po osnovu računa stare devizne štednje po žurnom postupku sukladno članku 99. Poslovnika Doma naroda. Hrvatski klub zastupnika predlaže da ova točka ide po žurnom postupku sukladno članku 100. Poslovnika Doma naroda, buduči da je na zaključku u Domu već usvojen ovaj zakon i u ovom mandatu da se ovaj zakon, znači zaokruži i da se usvoji. Hvala.
Zahvaljujem koelgi Spajiću. Gospodin Radovanović, izvolite.
Gospodo predsjedavajući, dame i gospodo, Klub delegata iz reda srpskog naroda, s obzirom da se predloženi dnevni red uveliko razlikuje od onoga koji smo dobili uz poziv za sjednicu, mi tražimo pauzu pola sata da vidimo, usaglasimo s obzirom na ovaj prijedlog o izmjeni dnevnog reda. Pauza pola sata.
Zahvaljujem. Dajem pauzu od pola sata na zahtjev Kluba srpskog naroda. [[PAUZA]] Pošto je na zahtjev pauza bila vaša.
Predsjedavajući, dame i gospodo, mislim da nije potrebno nešto obrazlagati jer ja sam u zehtjevu rekao ustvari šta je razlog pauze, s obzirom na proširenje i zahtjev za dnevni red, to je bio razlog i mi možemo početi sa sjednicom.
Zahvaljujem se gospodinu Radovanoviću. Dakle, ja sam pročitao dnevni red. Imamo jedan prijedlog, prijedlog gospodina Ante Spajića, šefa Kluba hrvatskih izaslanika ovaj, u 3 konsultacijama sa sekretarom Doma, mi smo zaključili da se ne može uvažiti prijedlog gospodina Ante Spajića jer on nije ovlašteni predlagač dakle, ovog zakona i tako da ga ja ne mogu ni staviti na izjašnjavanje. Dakle, na glasanje. Izvolite gospodine Filipoviću.
Dakle, ja moram reagirati, ja pozdravljam sve nazočne koji prate naš rad, reagirati na ovako obrazloženje ne izjašnjavanja o prijedlogu Kluga hrvatskih zastupnika. Naime, mi smo ovdje predložili da se u proceduralnom smislu točka 6. razmatra drugačije. Riječ je o zahtjevu Doma da se zahtjev Zastupničkog doma, da se ovaj zakon koji tretira staru deviznu štednju na današnjoj sjednici utvrdi dakle, procedura da se razmatra po članku 99. Poslovnika Doma naroda. To je zahtjev Zastupničkog doma za proceduru. Molim vas, mi imamo pravo ne promijeniti proceduru, odlučiti drugačije. Naša su prava u ovom domu kao drugom ravnopravnom Domu, daleko veća te mi imamo pravo promijeniti zakon, djelovati amandmanski. Dakle, promijeniti zakon koji je prošao u Zastupničkom domu. Ovdje nije riječ o promjeni zakonske odredbe bilo koje, nego je riječ o zahtjevu Zastupničkog doma da mi po proceduri dakle, o skraćenoj proceduri a ne po žurnom postupku, ne po proceduri Poslovnika Doma naroda članka 100. kad raspravljamo ovaj, bez amandmana ovaj, a to mi u biti hoćemo da se ono što je prihvaćeno u Zastupničkom domu po članku 100. Poslovnika Doma naroda, raspravi danas bez rasprave ida u identičnom obliku imamo ovaj zakon danas. Jer, ako to ne prihvati ovaj dom, onda mi ostavljamo prostor da ostavimo ovaj prijedlog zakona i njegovu sudbinu novom sazivu koji će se dogodit ne znam kada i koji će se dogoditi ne znam kako. Dakle, možda bi bilo mudro, bilo bi pametno zbog više stotina tisuća ljudi koji očekuju donošenje ovog zakona, pa će onda u slijedećem sazivu pristupiti, nisu oni prezadovoljni, dakle svi oni koji očekuju ovaj, implementaciju ovog zakona, očekuju da će u narednim koracima u novom sazivu poboljšavati ovaj tekst. Dakle, ne mogu prihvatiti ako može predsjedavajući poslušati moju riječ do kraja, ja ću vrlo brzo završit. Ne mogu prihvatiti obrazloženje kako ste dali da se ne izjašnjavamo o promjeni procedure o raspravi o ovom prijedlogu. Mi imamo u našem poslovniku članak 131. Poslovnika govori o samoregulativi. Dakle, regulativa unutarnjih odnosa unutar Doma. Mi možemo donijet zaključak, zaključak u kojem ćemo se izjasniti i reči ovaj zakon koji je pod točkom 6. razmatraćemo danas po članku 100. Poslovnika bez amandmana. Zaključak donese, vrijedi za ovu točku i vrijedi danas i mi smo riješili problem. Dakle, izlazimo iz tog stanja kojeg ste nam vi rekli. Dakle, ne da mi ne možemo mijenjati zahtjev za proceduru nego možemo mijenjati i zakon. Ovdje je riječ o proceduri. Klub hrvatskih zastupnika želi da se ovaj zakon danas okonča u parlamentarnoj proceduri sa člankom 100. kad se raspravlja, dakle po članku 100. da donesemo i imamo danas u identičnom obliku ovaj zakon. Hvala lijepa.
Zahvaljujem koelgi Filipoviću, gospodin Radovanović, izvolite. 4
Čak mogu kratko da pojasnim ovaj stav Kluba srpskih delegata i naš stav je da mi ustvari ne možemo mijenjati prijedlog predladgača, zahtjev predlagača i o tome se radi. Predlagač je Predstavnički dom i on traži ovu proceduru. Mi možemo nju prihvatiti ili odbiti. I nije problem. Mi o tome možemo odlučivati ali da mi mijenjamo nešto što je neko drugi predložio, prijedlog da mijenjamo, mislim da ne možemo mijenjati. Možemo odlučivati o prijedlogu ali mijenjati prijedlog ne možemo. Znači mi možemo o ovom prijedlogu odlučivati, možemo ga, to je naše pravo o kome ste vi govorili. Možemo ga prihvatiti ili odbaciti. Ali da mi mijenjamo prijedlog, mislim da to ne možemo, a ovo je prijedlog Predstavničkog doma za proceduru.
Zahvaljujem kolegi Radovanoviću. Gospodin Filipović.
Ja bih samo potsjetio uvažnog kolegu Radovanovića da smo mi do sada u ovom mandatu imali, ne mogu reči 10 ali više od 10 ili 20 čak slučajeva kada smo imali u prijedlogu da se nešto donese po žurnom postupku po članku dakle Poslovnika po članku 100. pa smo mi to rekli, neka to ide u redovitu proceduru. Dakle, mi smo, samo malo, mi nismo prihvatili da ide nešto po članku 100. pa smo rekli da ide u redovitu proceduru. Dakle, mijenjali smo prijedlog, prijedlog. Dakle, to je dolazilo od Vijeća ministara. Tvrdim vam da je poslovnički moguće promijeniti prijedlog za proceduru koji je došao iz Zastupničkog doma jer mi možemo promijeniti zakon. Ako možemo promijeniti zakon i određene odredbe zakona, zašto ne možemo promijeniti proceduru. Oprostite, ne možete me u to uvjeriti jer znam da sam 100% u pravu kad to govorim.
Ja bih kolegu Filipovića zamolio da nam kaže mjesto i na kom zakonu smo to učinili, to što on tvrdi. Prvo, mislim da tako slobodne rasprave bi morale biti potrepljene nekom činjenicom. Nepostoji to gospodine Filipoviću, to ne postoji. Ja bih volio evo ako se ti sječaš da to postoji da kažeg gdje.
Gospodin
Gospodine predsjedavajući, slažem se sa ovim što je rekao gospodin Pamuk. Mi nismo mijenjali proceduru nego smo se izjašnjavajući se o proceduri poslovnički je ona bila promijenjena i u ovom slučaju ako mi odbijemo i glasamo protiv člana 99. ona će ići u redovnu proceduru. Znači, to je način da se, ali nismo mijenjali proceduru. Znači izjašnjavali smo se za proceduru i protiv procedure a poslovnički, zavisno od toga kako smo se izjašnjavali, bila je dalja procedura. 5
Znači ovde se radi o dva problema ili dva pitanja. Jedno je dosadašnji naš rad u ovakvim situacijama. I ja se ne sjećam da smo nekad mijenjali proceduru
Odbijali smo zahtjev
Da odbijali ali nismo mijenjali. A znači ako odbijemo skraćeni onda ide redoviti i to je jasno. Međutim, ovaj zahtjev gospodina Spajića odnosno Kluba hrvatskog naroda, temelji se ima svoju osnovu dakle, može se uraditi sukladno našem poslovniku članku 130. i 131. Ne znam treba li ih čitati? Evo kratko ću pročitati ovaj 130. koji kaže – Dom može na prijedlog bilo kojeg svog člana u svakom trenutku, dopunjavati ovaj poslovnik u skladu sa Ustavom BiH. Dakle, moguće je da mi ovog trenutka kažemo da ćemo uraditi za ovu prigodu, za ovu potrebu na prerdloženi način. Ako mi to svojom većinom odlučimo. Ako ne odlučimo onda radimo kako se već i radi do sada. 131. samo pojašnjava dalje, itd.
Ja vas sve pozdravljam. Ja sam mislio isto što je gospodin Jukić već rekao, prema tomu nema potrebe. Ovdje je samo problem meni se čini hoćemo li mi ili nećemo ići u proceduru da danas skinemo jednom makar u svome mandatu ovu priću koja nažalost traje već punih 11 godina. Hoćemo li danas taj zakon ili ga nećemo ili ćemo ga ostaviti nekomu drugom da ga riješava. Imamo mogućnost jednu i drugu. Na nama je da odaberemo. Nemam potrebe dalje pojašnjavati jer kolega Jukić je rekao ono što sam ja mislio reći. Hvala lijepa.
Gospodin Radovanović.
Potpuno se slažem sa gospodinom Jukićem, ali onda bi trebao da ovaj zajtjev ide u drugom pravcu, a to znači da ide da se formuliše kao prijedlog za izmjenu Poslovnika. Jedino u tom pravcu ako budemo išli onda ovaj prijedlog, zahtjev ide za izmjenu Poslovnika pa da se o tome izjašnjavamo i da onda po izmjenjenom Poslovniku radimo dalje ovo u nastavkku.
Gospodin Pajić, izvolite.
Gospodo predsjedavajući, kolege i kolegice delegati, poštovani gosti, ja se u potpunosti slažem sa gospodinom Radovanovićem, ovo što je u dva navrata govorio. Ne slažem se s vama gospodine Filipoviću apsolutno, ni s vama gospodine Jukiću apsolutno. 6 Ja sam ovdje, ja sam x puta govorio. O mnogim stvarima sam glasao protiv, tamo gdje se krše Ustav i zakon. Gdje god se kršio Ustav i zakon glasao sam protiv jer sam se zakleo ovom parlementu kad sam dao zakletvu da ću poštovati prvo Ustav BiH i sve zakone. I ovo je mimo što se predlaže danas, mimo Poslovnika, 100% mimo Poslovnika. Vi ste gospodine Jukiću rekli, u redu onda da stavimo na dnevni red izmjenu Poslovnika prvo, pa da usvojimo izmjenu Poslovnika ono što kaže može u svakom tenutku, pa da se onda izjašnjavamo. Ali je li to, da li je to nama potrebno danas da to radimo. Jeste, ja znam da su zahtjevi deviznih štediša apsolutno opravdani u svemu ovome, ali ima još jedna stvar. Ja sam danas dobio ovaj materijal, danas. I sad gledajte, mijenja se član 1., član 2., član 3., član 4., član 5. i ne znam koliko toga ima. Pa se nabraja mijenja se član 1. briše se ovo, dodaje se ono briše se, ja bih trebao sad, trebalo mi je 2 dana da imam sad pored sebe i tekst zakona i sve ovo pa da uporedim i da vidim šta je šta. Šta se mijenja, šta se na šta odnosi a ovako, mogu u principu i globalno da podržih zahtjeve starih deviznih štediša. Ali pojedinačno, sve ovo, šta se mijenja, šta se dopunjuje nemoguće mi je da se sad izjašnjavam i apsolutno podržavam da ostane skraćena procedura da bih mogao sve to da pogledam, pa možda i ja uložim nekakve amandmane koji će još više poboljšati ovaj tekst zakona i koji će još dalje ići u korist možda deviznih štediša. Nemojte se smijati. Nemoj da se smijete, to je zaista tako. Ja podržavam, nemojte molim vas, pričaćemo o tome mnogo, podržavam sve, kompletnu socijalnu kategoriju i sve njihove zahtjeve koji dolaze bilo gdje. I uvijek sam podržavao sve one ljude, obične ljude i građane čiji su zahtjevi dolazili bilo gdje ili tamo na Skupštinu entiteta ili ovdje. Toliko, hvala.
Hvala gospodinu Pajiću. Gospodin Jukić.
Nije moja praksa u radu replicirati, međutim moraću ovdje ipak malo gospodinu Pajiću, kad je rekao da je on za poštivanje svih zakona Ustava i procedura. To zaključujem ja eksplicitno znači da ja i evo gospodin Filipović nismo. A ja kažem da jesam. Tako se zaključiti može, ja sam rekao. Da sam ja isto tako za poštivanje i Ustava i svih zakona i našeg poslovnika. I upravo ono što naš poslovnik kaže maloprije sam pročitao. Dakle, da se zaključkom ovo može urediti da vrijedi, za ovu prigodu i ovu sjednicu. I to nije trajna promjena, to nije pravilo koje vrijedi ako ga mi, ako ga ne bude dio Poslovnika znači da riješimo danas za ovu sjednicu za ovaj slučaj vrijedi mi i dalje primjenjujemo Poslovnik koji je objavljen koji vrijedi i koji je nama svima onaj u rukama, torbama, na stolu itd. Samo malo pojašnjenje, šta ovo znači ako bi se išlo u ovom pravcu. Dakle nije promjena Poslovnika koja ostaje trajno važeća, nego zaključkom za ovu prigodu, za dnašnju sjednicu.
Gospodin Čengić, pa gospodin Filipović. 7
Gospodine predsjedavajući, poštovane kolege, predstavnici Vijeća ministara, predstavnici međunarodne organizacije, medija i ostali, koristim priliku da vas pozdravim, da kažem slijedeće. Mi smo o ovom pitanju, dakle o meritumu pitanja devizne štednje koliko se sjećam imali vrlo opsežnu raspravu, na jednoj od sjednica Doma, možda negdje manje od godinu dana unazad. Ja bih bio jako zadovoljan da smo mi do sada riješili ovo pitanje. Bilo bi mi jako drago dako imadnemo priliku da danas ne samo raspravljamo nego riješimo ovo pitanje. I u tom dijelu nemam nikakvihdilema. Međutim, činjenica je da proceduru nismo predlagali mi, nego Predstavnički dom. Bilo bi jako dobro da je Predstavnički dom, ja mislim tako, da je Predstavniči dom predložio po proceduri člana 100. Kako to nije bilo, dakle ja i dalje mislim da bi bilo dobro da danas ovo pitanje riješimo. Međutim, istobremeno, i jednako kao što podržavam to da to probamo danas riješiti, nisam za to da mijenjamo Poslovnik jer je to vrlo ozbiljno pitanje mijenjanje Poslovnika, nisam ni u ovom tumačenju koje ja prihvatam i potpuno razumijem i slažem se sa gospodinom Velimirom i gospodinom Ilijom, da bi to bilo ovaj, zaključkom, to znači tumačenje, odnosno promjena Poslovnika za ovu svrhu. Koliko god je ovo pitanje važno, ipak mislim da trebamo ostati u okvirima, u okvirima koji su već propisani Poslovnikom i ne bi bilo dobro da Poslovnik mijenjamo za potrebe ovog jednog zakona. Dakle, u tom smislu mislim da bi bilo dobro da raspravu oko ovoga privedemo kraju na način da poštujemo sada postojeće procedure koje važe za ovaj slučaj u Poslovniku. Hvla.
Zahvaljujem gospodinu Čengiću. Gospodin Filipović.
Hvala lijepa. Dakle, čuo sam, pažljivo sam saslušao i to što su rekli gospodin Pajić i Radovanović i gospodin Jukić i posebno sad gospodin Čengić. Dakle, sad ću, sad sam se javio i zvaršavam dakle svoje javljanja ne ovo. Dakle, ovdje postoji samo jedna stvar, hoćemo li ili nećemo danas imati donesen ovaj zakon u Parlamentarnoj skupštini BiH. Ja sam spomenuo mogućnost poslovničku da je to moguće. Ako je neko krivo shvatio, dakle mi smo imali do sada predloženih procedura koje smo mi odbijali. Ovdje je doista potrebno dakle sukldno Poslovniku gospodin Jukić je pročitao, ja neću čitati taj članak 130. ali, a da to je odjeljak IV koji govori o unutarnjoj regulaciji. Ja sam spomenuo unutarnju regulaciju, mi je možemo ovaj, koristiti po Poslovniku i to podrazumjeva doista donošenje zaključka samo za ovaj zakon, samo danas i samo za ovaj slučaj. Ako želimo mi možemo reći, točku 6. razmatramo po članku 100. i mi ćemo je dans, taj zakon imati. Ako ne postoji politička volja u ovom domu, onda je to ovaj, ne dirajte u Poslovnik, neka to ide po postojećim procedurama i onda je to po članku 99. kako je predložio Zastupnički dom. Zbog toga smo reagirali, da taj zakon imamo donesen i da ga okončamo proceduralno u Parlamentarnoj skupštini, da se nakon današnje sjednice on može objaviti i da on može praktično živjeti. Hvala lijepo. 8
Evo ja ću reći par riječi. Ja zaista želim kao predsjedavajući u ovom momentu ovog doma, da mislim da nije u redu ova dilema hoćemo li ili nećemo. Mislim da je ovdje dilema možemo li ili ne možemo u skladu sa važećim Poslovnikom ovo donijeti. Ja sam duboko uvjeren da postoji volja da se riješi pitanje starih deviznih štediša ali ovo prije svega nije jednostavno pitanje, kako stoji tamo da se po članu 100. mogu riješavati jednostavna pitanja, jednostavni problemi. Dakle tu se moramo složiti da zaista nije jednostavno i sad bi bilo iluzorno očekivati da delegati taman i da možemo poslovnički, bez svoje intervencije se izjašnjavaju o tom zakonu. Hvala. Nema više prijavljenih. Dakle, ja konsultovao sam i sekretara Doma i evo smatram tumačenje moje dakle, da ne možemo uvrstiti ovaj prijedlog gospodina Spajića i ne možemo se izjašnjavati o njemu i ja ću dati na glasanje. Dakle, prijedlog dnevnog reda kako sam ga isčitao na početku ove sjednice. Dakle, možete glasati. Sad. Samo malo, dakle za je 7, ne, usaglašavanje Kolegija, nije usvojen dnevni red.
Nije bilo entitetske većine.Samo malo, koliko je glasalo? 13, nema entitetske većine.
Ne 14 je glasalo.
Jeste, jeste 13 je glasalo, pardon.
14 je glasalo
Iz Federacije nema entitetske većine, usuglašavanje Kolegija.
Ja predlažem da evo, Spajić se konsultira može li odustati od ovoga da ovo riješimo, ako nema političke volje, da donesemo zaključak onda iluzorno je i da ovo možda, pa evo.
10 minuta pauze. [[PAUZA]] ...cijenjeni gosti, cijenjeni novinari, evo današnja ova sjednica koja je trebala da ima i svečani tok, ovaj, ovako karakteriše dosta pauza, što nije inače karakterisalo naš rad ali 9 krupne su stvarno ovo pitanja na dnevnom redu i evo, stekli su se uslovi da sad nastavimo poslije ove desetominutne pauze. Dakle, pošto, ja vas izvještavam da Kolegijum nije postigao saglasnost dakle u vezi sa ovim pitanjem i po Poslovniku sada će se, sada će glasati delegati iz entiteta Federacije BiH i da potsjetim potrebno je od delegata iz Federacije Bosne i Hercegovine da bude protiv da bi ovaj dnevni red pao. U suprotnom dnevni red se usvaja. Dakle, molim delegate iz Federacije. Trebaju 2/3 protiv biti da bi ovaj dnevni red pao, predloženi dnevni red. Znači dovoljna je 1/3 delegata iz Federacije da glasa, samo da 2/3 nisu protiv. [[zajednička diskusija]]
Ne, moguće glasati za dnevni red i protiv pa se odmah vidi koliko ima protiv koliko za.
Izvolite glasati, molim vas. Konstatujem da je dnevni red usvojen. Samo 5 delegata, pardon bilo protiv. Dakle, usvojen je ovaj dnevni red. Prelazimo na prvu tačku današnjeg dnevnog reda, a to je Ad.1. Odgovori na delegatska pitanja i delegatska pitanja Odgovora na delegatska pitanja nije bilo. Evo kolega Jukić kaže po običaju. Ima li novih delegatskih pitanja, ukoliko više imaju smisla? Gospodin Pajić, izvolite.
Imam samo jedno pitanje. Kada ćemo dobiti odgovore na postavljena delegatska pitanja?
Ja samo ću vas informisati da je otišlo naše pismo sa zaključkom sa prošle sjednice, gdje smo ih upozorili na tu praksu koja je nažalost bila takva kakva je bila. 10 Dakle prelazimo na drugu tačku dnevnog reda, a to je Ad.2. Usvajanje Zapisnika sa 62. sjednice Doma naroda Otvaram raspravu. Nema prijavljenih. Zaključujem raspravu. Molim vas da glasate. Konstatujem da je Zapisnik sa prošle sjednice usvojen. Treća tačka dnevnog reda je Ad.3. Zahtjev Savjeta ministara za razmatranje Prijedloga zakona o izmjenama i dopunama Zakona o Savjetu ministara po hitnom postupku u skladu sa članom 100. Poslovnika Doma naroda
Može li mikrofon. Samo da kažem da ovaj zakon pod tačkom 4., 5. i 9. predstavljaju jednu cjelinu i svaki se odnosi na istovjetan zakon a to je Zakon o carinskoj tarifi. Ova pitanja koja tretiraju ova tri zakona koja su danas na dnevnom redu su vrlo važna i uglavnom se tiču promjene odnosa naših propisa prema uvozu određenih repromaterijala koji su važni za našu privredu, za krajnje proizvode. Na žalost mi do sada i u ovom času imamo vrlo anahron zakon koji predviđa, na primjer da za neke proizvode nema carina na uvoz roba a za repromaterijale koji ulaze u proizvodnju tog proizvoda imaju carine, pa se sa ova tri zakona ispravlja ovaj propust i na taj način se omogućava privredi da efikasnije funkcionira, da jefitinije dobiva repromaterijale. To znači da njezin proizvod u Bosni i Hercegovini bude konkurentniji, a sasvim sigurno da će naša preduzeća nakon, nadam se, usvajanja ova sva tri zakona danas doći u poziciju da ima i konkurentnije cijene prema vani. U tom smislu, dakle ovo je objaktivno jedan dug i Vijeća ministara i Parlamentarne skupštine našoj privredi biće od velike koristi ako usvojimo sva tri zakona. Mislim da nema razloga da ne podržimo. Hvala.
Zahvaljujem se kolegi Čengiću. Prijava više nema. Zatvaram raspravu. I molim vas da se izjasnite o zakonu. Izvolite glasati. Konstatujem da smo usvojili ovaj zakon, 11 za, 1 uzdržan. Peta tačka dnevnog reda je Ad.5. Zahtjev Predstavničkog doma za razmatranje Prijedloga zakona o izmjenama i dopunama Zakona o carinskoj tarifi Bosne i Hercegovine po hitnom postupku u skladu sa članom 100., u skladu sa članom 100. Poslovnika Doma naroda U skladu sa članom 100. tačka 2. Poslovnika Dom odlučuje o zahtjevu da se zakon razmatra po članu 100. nakon rasprave. Amandmani se ne podnose. Otvaram raspravu. Ne vidim prijavljenih. Zaključujem raspravu. Znači glasamo o tome da li ćemo zakon razmatrati po članu 100. Molim vas glasajte. Ovdje meni displej pokazuje ali ne bi ni dobili riječ pošto ste iza. Dakle za je 11, 1 je uzdržan. 12 Otvaram raspravu o ovom zakonu. Pošto se niko nije javio za riječ zaključujem raspravu. Glasamo o zakonu. Možete glasati. Konstatujem da smo usvojili ovaj zakon. 11 za, 1 uzdržan. Prelazimo na šestu tačku dnevnog reda, to je Ad.6. Zahtjev Predstavničkog doma za razmatranje Prijedlog zakona o izmjenama i dopunama Zakona o izmirenju obaveza po osnovu računa stare devizne štednje po hitnom postupku u skladu sa članom 99. Poslovnika Doma naroda
Komisija za vanjsku i trgovinsku politiku je razmatrala ovaj zakon na svojoj predzadnjoj 54. sjednici i konstatirala da na zakon nije bilo amandmana ni u našoj komisiji kao što nije bilo ni u Predstavničkom odnosno Zastupničkom domu i komisija je predložila Domu i smatra da ovaj zakon treba usvojiti pošto nema amandmana i u prvom i u drugom čitanju. Hvala lijepa.
Zahvaljujem, nema prijavljenih. Zaključujem raspravu. Glasamo o zakonu u prvom čitanju. Izvolite glasati. 11 za, 1 uzdržan. Predlažem da na današnjoj sjednici obavimo raspravu i u drugom čitanju. 14 Molim vas da se izjasnite. 9 za, 1 uzdržan, 1 protiv. Usvojeno je da se obavi rasprava i u drugom čitanju. U drugom čitanju vodi se rasprava o amandmanima i glasa se o zakonu. Amandmana na prijedlog ovog zakona nije bilo. Javlja li se neko za riječ. Gospodin Pajić, izvolite.
Dame i gospodo, Evo samo kratko, želim samo da pojasnim. Glasao sam protiv da zakon ide u drugo čitanje i naravno glasaću protiv zakona iz razloga što smo u međuvremenu danas, dobio sam jedan dopis od Udruženja poljoprivrednih proizvođača Republike Srpske koje traže da se ovaj zakon skine sa dnevnog reda. Ima tu određena objašnjenja i da je, nije dobar, odnosno štetan je, da tako kažem, za ovu populaciju. Tako da ja uvažavam mišljenje ovog udruženja i zbog toga nisam spreman u ovom trenutku da glasam za ovakav zakon.
Gospodin Čengić, izvolite.
Ja moram priznati da nisam vidio taj dopis poljoprivrednih proizvođaća i pretpostavljam da se radi o nekoj manjoj grupi poljoprivrednih proizvođaća ali bih potsjetio na sljedeće. Prvo, ovo je zakon koji je pripremilo Vijeće ministara Bosne i Hercegovine i kao takav zakon predložio. U tom Vijeću ministara, koliko ja znam sjede četiri ministra iz Republike Srpske. Nije bilo problema kada je u pitanju prijedlog Vijeća ministara, dakle Vijeće ministara je podržalo taj zakon i nije bilo uopće u tom smislu nikakvih razlika kada su u pitanju stavovi ministara iz oba entiteta. S druge strane u Predstavničkom domu Zakon je podržan, a na našoj komisiji na kojoj smo raspravljali nismo imali nikakvih prijedloga amandmana. Bilo bi sasvim prirodno ukoliko je neko imao prigovore na neka rješenja u ovom zakonu da osigura mogućnost da uloži amandmane, pogotovo što su u našoj komisiji i dvoje uvaženih kolega iz Republike Srpske. Dakle, mislim da ne bi bilo dobro da ovaj zakon bude doveden u pitanje na bilo koji način, a istovremeno želim posjetiti na sljedeće. Postoji mogućnost da već na početku narednog mandata ukoliko se zaista pokaže da neka od ovih rješenja mogu biti manje korisna za neke poljoprivrednike i ne vjerujem da bi bila neka razlika između pozicije poljoprivrednika u RS i Federaciji da se ta rješenja mjenjaju. Međutim mislim da u ovom času nema ni jednog razloga da se ovaj zakon ne podrži u tekstu kakav je predložen od Vijeća ministara, kakav je prošao na Predstavničkom domu i kakav je prihvaćen bez amandmana na Komisiji. Hvala.
Zahvaljujem kolegi Čengiću. Više nema prijavljenih. Gospođa Ruža Stojanović, izvolite. 15
Zahvaljujem, pozdravljam sve prisutne i ja moram da kažem da je istina ovo što je gospodin Čengić rekao da smo mi ovo imali na Komisiji i tada nismo imali stav koji smo dobili danas, nažalost. Udruženje poljoprivrednih prooizvođača Republike Srpske ne na kompletne izmjene Zakona, nego na jedan dio govori o štetnosti za Republiku Srpsku, odnosno proizvođače poljoprivredne, a uopšte poljoprivredne proizvođače na nivou Bosne i Hercegovine upućuje na to, tako da sam ja razmišljanja bila da danas ne idemo u drugo čitanje, da vidimo da li postoji mogućnost eventualno amandmansskog djelovanja na predložene izmjene i dopune da se, jedan član mislim da je sporan u ovome promjeni da onda tako idemo. U suprotnom ja moram biti protiv ovoga.
Prije nego što dam riječ gospodinu Čengiću, ja sam vidio, naravno ovaj dopis koji pominje gospodin Pajić, ali ga nisam umnožio i podjelio dalje, jer nije naslovljen na nas. On je naslovljen na Predstavnički dom, na ljude iz Kolegijuma iz Predstavničkog doma i nigdje ne piše da je naslovljen na nas tako da nisam bio u prilici. Dakle ne mogu djeliti taj materijal. Izvolite gospodine Čengiću.
Dakle, evo ova informacija koju ste nam vi dali da ovaj dopis nije bio naslovljen na Dom naroda, a rekao sam nismo imali nikakvu informaciju na Komisiji. Dakle nije postojao niti jedan amandman, nikakav dopis, nikakvo pismo, ništa što bi na bilo koji način osporavalo ovaj tekst zakona. Mi nismo mogli uradili ništa drugo nego dati podršku ovom zakonu. Ja imam sljedeći prijedlog, ja predlažem da se mi danas izjasnimo o ovom zakonu u drugom čitanju i da napravimo jedan zaključak koji bi bio vrlo karatak i da se kaže da se zadužuje Vijeće ministara da prati implementaciju ovog zakona i da u roku od 6 mjeseci od danas, ukoliko se pokaže da postoje neki efekti koji nisu prihvatljivi da Vijeće ministara ide sa dopunom svoga zakona, jer je ono i predlagača. Hvala.
Zahvaljujem na prijedlogu predsjedavajućeg Komisije gospodina Čengića. Da li se još neko javlja za riječ?
Da čujemo ove kolege iz Republike Srpske.
Nemojte provocirati molim vas kolega Dakle, pošto nema više prijavljenih zaključujem raspravu. 16 Sada ćemo se izjasniti. Dakle rasprave nema, preostaje, predstoji nam jedino da se izjasnimo o ovom zakonu. Dakle možete pristupiti glasanju. Konstatujem da je zakon usvojen, 9 za, 1 uzdržan, 2 protiv. Da, poštujem, imamo prijedlog zaključka gospodina Čengića, obzirom da ga je izrekao prije nepunih minut, mislim da nema potrebe da ga ponavljamo. Dakle, stavljam na glasanje prijedlog zaključka gospodina Čengića. Možete glasati. Jednoglasno je dakle usvojen prijedlog gospodina Čengićau vezi sa ovim zaključkom. Prelazimo na desetu tačku dnevnog reda Ad.10. Prijedlog zakona o elektronskom potpisu, prvo čitanje Dobili ste Zakon kao i izvještaj nadležne komisije. Ovo je prvo čitanje Zakona, član 90. Prvo se vodi rasprava o neophodnosti i principima na kojima je zakon zasnovan. Predstavnički dom je usvojio ovaj zakon u oba čitanja u predloženom tekstu. Ko se javlja za riječ? Gospodin Čengić.
Da. Samo kratko. Na 55. sjednici Komisije za vanjsku i trgovinsku politku razmatran je ovaj zakon i Komisija je jednoglasno predložila Domu da mu dadne podršku. Suština ovog zakona je u tome da se kada donesemo ovaj zakon omogućava Bosni i Hercegovini, odnosno svim onim koji posluju u Bosni i Hercegovini, ili uopće funkcioniraju iz Bosne i Hercegovine da elektronskim putem mogu osiguravati potvrdu svoga potpisa, a to ubrzava poslovanje. Prije svega trgovinu, gospodine sekretaru, dakle prije svega trgovinu ubrzava, a potom i drugo poslovanje. I istovremeno ovaj zakon je osigurao da se neka područja prava kao što je npr. svaka pravna aktivnost koja podrazumjeva utvrđivanje identiteta, kao što je u pitanju poslovanje sa nekretninama, poslovanje preko notara itd. izuzima iz mogućnosti da se elektronski potpisuje. Na ovaj način, ovim zaknom koji je u cjelosti u skladu sa evropskim standardima Bosna i Hercegovina ide korak dalje u onome što se zove u razvoj elektroničnog društva. Zato je Komisija predložila da se dadne podrška ovom zakonu i pošto, gospodine predsjedavajući, pošto nije bilo amandmana, predlažemo, kao KOmisija da se danas izjašnjavamo i u prvom i u drugom čitanju. Hvala.
Zahvaljujem se predsjedavajućem Čengiću. Evo reći ću i i razlog ovdje možda nedovoljne koncentracije u pračenju njegovih prijedloga od strane ovog stola, naime tražili smo da se uključu klima, a evo i dužni, obzirom 17 da smo pozvali, osim nas delegata ovdje i predstavnike sredstava informisanja i naše drage goste, pozvali smo ih na jedan koktel povodom zadnje ove sjednice u ovom sazivu našeg doma i to je zakazano u 13 časova. Evo sada smo mi izvršili jednu kratku konsultaciju i predlažemo kao Kolegijum dakle nastavimo sa radom, pošto je pretpostavka da brzo možemo završiti sjednicu pa onda na miru, nakon toga da odemo na taj koktel, da ne prekidamo. Dakle ako imate razumjevanja za to, mi vas molimo za razumjevanje. Shvatićemo ovo kao da imate razumjevanje. Dakle, glasamo o Zakonu u prvom čitanju, a ponavljam radi se o Zakonu o elektronskom potpisu. Možete pristupiti glasanju. Jednoglasno smo usvojili ovaj zakon u prvom čitanju. Predlažem da na današnjoj sjednici obavimo raspravu i u drugom čitanju. Otvaram raspravu. Nema prijavljenih. Zaključujem raspravu. Molim vas pristupite glasanju. Usvojili smo jednoglasno dakle ovaj prijedlog. I sada imamo drugo čitanje kada se vodi rasprava o amandmanima i glasa se o zakonu. Amandmana na Prijedlog zakona nije bilo. Javlja li se neko za riječ sad? Zaključujem raspravu. Molim vas da pristupite glasanju o Zakonu. Jednoglasno smo usvojili ovaj zakon. Prelazimo na 11. tačku dnevnog reda, Ad.11. Specijalni izvještaj Ombdusmena za ljudska prava BiH u vezi sa žalbama koja se odnose na dužinu sudskih postupaka Vidim ovdje Ombesmena gospodina Ljubića. Pozdravljam ga. Dobili ste dakle Specijalni izvještaj Ombusmena za ljudska prava BiH. Predstavnički dom je usvojio specijalni izvještaj. Otvaram raspravu. Zaključujem raspravu. Sada ćemo se izjasniti o ovom izvještaju. Izvolite glasati. Konstatujem da smo jednoglasno usvojili Godišnji izvještaj Ombusmena za ljudska prava u Bosni i Hercegovini za 2005. godinu. Čestitam. 18 Prelazimo na 12. tačku, to je Ad.12. Izvještaj o radu Zajedničke komisije za odbrambenu i bezbijednosnu politiku i nadzor nad radom odbrambenih i bezbijednosnih struktura na nivou BiH za mandatni period 2002.-2006. godina
I ovdje u tački 13. i 14. u ovom dnevnom redu imamo dva dokumenta koji čine jednu cjelinu, a to je osiguravanje kredita 12 miliona eura za potrebe Direkcije civilne avijacije u Bosni i Hercegovini kako bi se osigurala potrebna oprema i implementiranje, odnosno instaliranje opreme, te trening za potrebe Direkcije civilne avijacije koja bi u naredne dvije godine opremanjem i obučavanem svojih kadrova došla u poziciju da može u cjelosti preuzeti kontrolu preleta i letova preko Bosne i Hercegovine. Ono što je bitno jeste da su sredstva relativno povoljnog kredita i drugo da će se kompletan kredit otplačivati iz prihoda koje Direkcija civilne avijacije ostvaruje iz naplate preleta i to na način da će otprilike sa samo 7% godišnjih prihoda biti moguće otplačivati i servisirati ovaj kredit. U tom smislu će Bosna i Hercegovina za dvie godine doći u poziciju da ostvaruje prihod od početnih otprilike 15 miliona eura, onda vjerovatno svake godine će taj prihod rasti. 19 Dakle ovo je jedna vrlo važna odluka i mislim da predstavljajući stav komisije koja je dala predlog ovom domu da dadne saglasnost na tačku ovdje 13. i 14. dajemo zapravo prilog daljem razvoju sposobnosti Direkcije civilne avijacije u ovom području. Hvala lijepo.
Zahvaljujem se kolegi Čengiću. Dakle ne vidim prijavljenih za raspravu. Izjasnićemo se o davanju saglasnosti za ratifikaciju ovog ugovora. Molim vas pristupite glasanju. Jednoglasno smo dali saglasnost o tački dnevnog reda 13. Četrnaesta tačka je Ad.14. Davanje saglasnosti za ratifikaciju Ugovora između BiH i Evropske banke za obnovu i razvoj, Projekt upravljanja vazdušnim saobraćajem Izvještaj Komisije ste dobili, nadležne. Predstavnički dom je dao saglasnost za ratifikaciju ovog ugovora. Otvaram raspravu. Niko se ne javlja za riječ. Sada glasamo. Izvolite glasati. Jednoglasno smo dali saglasnost. I prelazimo na 15. tačku dnevnog reda, Ad.15. Davanje saglasnosti za ratifikaciju Ugovora između Savjeta ministara BiH, Vlade Republike Italije o prihvatu lica čiji je boravak nezakonit
....dnevnoga reda dakle Komisija za vanjsko trgovinsku politiku je na svojoj zadnjoj sjednici razmatrala ovo pitanje i podržala ideju ratifikacije ovoga ugovora. Ono što je bitno jeste da mi ovim zaokružujemo jedan veliki broj ugovora, ratificiramo veliki broj ugovora o tzv. readmisiji, a to je jedan od najvažnijih preduvjeta za pregovaranje o povoljnijem viznom režimu za građane Bosne i Hercegovine. Pošto je Italija vrlo važan član Evropske unije i Šengena i istovremeno je Italija jedna od zemalja koja je izložena velikom brou imigranata na razne načine dakle i nelegalne, činjenica je da imamo mogućnost da ratificiramo ovaj sporazum, zato pojačava poziciju Bosne i Hercegovine. Želim samo još iskoristiti priliku da kažem da je Bosna i Hercegovina već počela pregovore sa Francuskom o potpisivanju ugovora o readmisiji i poslije toga ostaje još samo 20 dakle Finska skojom Bosna i Hercegovina treba potpisati ovaj ugovor i da na taj način završimo posao ugovora sa zemljama šengena i EU. U tom smislu Komisija predlaže Domu da dadne saglasnost za ratifikaciju ovog ugovora. Hvala.
Zahvaljujem kolegi Čengiću. Prijavljenih ne vidim.
Imam samo jedno pitanje.
Izvlote gospodine Mustafa.
Za gospodina Čengića. Ovdje je ovaj sporazum je potpisan negdje u maju 2004. godine. Je li Komisija, zna li Komisija zašto se kiselio u Vijeću ministara i dok je došao na ratifikaciju, dvije godine?
Dakle, Komisija ne zna tačno sobzirom da u tom smislu nismo imali detaljne podatke, ali ja pretpostavljam da je ovaj ugovor iz onoga bunta međunarodnih ugovora koji su stajali u neidentificiranoj latici i neidentificiranoj kancelariji u Ministarstvu vanjskih poslova, ali je u zadnjih šest mjeseci, po mojim informacijama, ne samo ta ladica, nego čitava ta kancelarija očišćena i mi smo u zadnjih šest mjeseci ratificirali skoro 150 međunarodnih ugovora. Dakle na taj način, naravno prigovor može postojati, ali što bi narod rekao bolje ikada nego nikada. Hvala.
Zahvaljujem gospodinu Čengiću. Dakle Predstavnički dom je dao saglasnost za ratifikaciju ovog ugovora. Niko se nije javio za raspravu diskutuje. Zaključujem raspravu po posljednjoj tački dnevnog reda ovog saziva Doma naroda. Evo idemo i na glasanje zadnje u ovom sazivu. Izvolite glasati. Ne bih imao osmjeh na licu da mi je žao. Jednoglasno. Dakle, drage kolege konstatujem da smo jednoglasno dali saglasnost za ratifikaciju Ugovora između Savjeta ministara i Vlade Republike Italije o prihvatu lica čiji je boravak nezakonit. Na samom kraju evo mi nećemo aplaudirati sami sebi ovdje u ovoj sali kao što je to učinio Predstavnički dom. Da li smo mi zaslužili aplauz ili ne, to će reći građani vrlo brzo, za jedno 10 dana pa kom opanci, kom obojci. 21 Ja se zaista drage kolege zahvaljujem svima. Mi nismo predvidjeli držati nikakve govore dole na koktelu, naravno biće novinari moći ćete svi dati izjave. Htio bih se zahvaliti dakle svima skojima je Dom naroda sarađivao. Posebno bih htio se zahvaliti našim stručnim zajedničkim službama i stručnim službama, medijima i svima kao što sam rekao skojima smo sarađivali. U moje lično ime ja se zahvaljujem svima zaista, sve i jednom delegatu u i u ime mojih kolega, naravno gospodina Pamuka i gospodina Jukića, a za ove neke druge riječi možda i drugih dimenzija imamo prostora i vremena dole na ovom koktelu i ja evo pozivam sve dakle koji su u ovoj sali da dole siđemo gdje je to, kako ja očekujem pripremljeno, a vjerujem da će još neki doći koji nisu ovdje trenutno. Hvala vam, živjeli. Sjednica je završila sa radom u 13,30 sati.